《九日偕翁与可江正甫郑景云游凤山》
宋代·朱复之

裹将破帽凤山游，凤去台空余古丘。
白发尚能今日客，黄花祗作故园秋。
天浮渭北荒荒杳，江入旴南隐隐流。
我始欲愁君且莫，人生何处是吾州。

作者简介：建宁建安人，字几仲，号湛庐。以迪功郎知婺源县，有惠政。理宗端平中尝充使北使展谒八陵。后除军器监主簿，兼权知惠州。